Η **Ντρου Μπλάιδ Μπάριμορ** (αγγλικά: *Drew Blythe Barrymore*, γενν. 22 Φεβρουαρίου 1975) είναι Αμερικανίδα ηθοποιός, σκηνοθέτης, σεναριογράφος, παραγωγός και μοντέλο. Είναι μέλος της οικογένειας Μπάριμορ που αποτελείται από Αμερικανούς ηθοποιούς και εγγονή του Τζον Μπάριμορ. Εμφανίστηκε πρώτη φορά σε μία διαφήμιση όταν ήταν 11 μηνών. Η Μπάριμορ έκανε το κινηματογραφικό της ντεμπούτο στην ταινία *Ανεξέλεγκτες καταστάσεις (Altered States)* το 1980. Στη συνέχεια, συμμετείχε στο *Ε.Τ. ο εξωγήινος (E.T. the Extra-Terrestrial)* σε ένα ρόλο που την ανέδειξε ως ηθοποιό. Σύντομα έγινε ένα από τα πιο αναγνωρίσιμα παιδιά ηθοποιούς στο Χόλιγουντ και καθιερώθηκε κυρίως για τους κωμικούς της ρόλους.

Μετά από μια ταραχώδη παιδική ηλικία η οποία σημαδεύτηκε από κατάχρηση ναρκωτικών και αλκοόλ και δύο εισαγωγές σε κλινική για απεξάρτηση, η Μπάριμορ έγραψε το 1990 την αυτοβιογραφία της, *Μικρό Κορίτσι Χαμένο (Little Girl Lost)*. Έκανε επιτυχώς την μεταβίβασή της από παιδική σταρ σε ενήλικη ηθοποιό με έναν αριθμό από ταινίες που περιλαμβάνουν τις: *Γλυκιά Ήβη (Poison Ivy)*, *Κακά Κορίτσια (Bad Girls)*, *Η Γυναικοπαρέα* *(Boys on the Side)* και *Όλοι Λένε Σ' Αγαπώ (Everyone Says I Love You)*. Έπειτα, καθιερώθηκε για τους ρόλους της σε κομεντί, όπως στη *Ένας Τραγουδιστής για το Γάμο μου (The Wedding Singer)* και στη *Κάθε Φορά, Πρώτη Φορά '(50 First Dates)*.

Το 1995, η ίδια και η επιχειρηματική της συνεργάτης Νάνσυ Τζούνοβεν, ίδρυσαν την εταιρία παραγωγής Flower Films. Η πρώτη παραγωγή της εταιρίας ήταν η ταινία *Δεν Με Φίλησαν Ποτέ (Never Been Kissed)* του 1999 με πρωταγωνίστρια την Μπάριμορ. Η Flower Films είναι υπεύθυνη για την παραγωγή των ταινιών *Οι Άγγελοι του Τσάρλι (Charlie's Angels)*, *Κάθε Φορά, Πρώτη Φορά (50 First Dates)*, *Music and Lyrics* και *Donnie Darko* στις οποίες είτε πρωταγωνιστεί είτε συμμετέχει η Μπάριμορ. Οι πιο πρόσφατες ταινίες της Μπάριμορ περιλαμβάνουν τις: *Απλώς δεν σε Γουστάρει (He's Just Not That into You)*, *Beverly Hills Chihuahua*, *Είναι Όλοι τους Καλά (Everybody's Fine)* και *Από Μακριά και Αγαπημένοι (Going the Distance)*. Το 2004, έλαβε το δικό της αστέρι στη Λεωφόρο της Δόξας του Χόλiγουντ και εμφανίστηκε στο εξώφυλλο του τεύχους με αφιέρωμα στους 100 ομορφότερους ανθρώπους του περιοδικού *People*.

Η Μπάριμορ έγινε Πρέσβειρα Κατά της Πείνας για το Παγκόσμιο Πρόγραμμα Σίτισης του Οργανισμού Ηνωμένων Εθνών. Από τότε, έχει δωρίσει πάνω από 1 εκατομμύριο δολάρια στο πρόγραμμα. Το 2007, έγινε το καινούριο μοντέλο και εκπρόσωπος της εταιρίας καλλυντικών CoverGirl και το πρόσωπο την νέας σειράς κοσμημάτων του οίκου μόδας Gucci. Το 2010, βραβεύτηκε με το Βραβείο Σωματείου Ηθοποιών Καλύτερης Α' Γυναικείας Ερμηνείας και τη Χρυσή Σφαίρα Καλύτερης Ηθοποιού σε μίνι σειρά ή τηλεταινία για τον ρόλο της ως "Μικρή Ίντι" στην τηλεταινία *Αληθινή Πολυτέλεια (Grey Gardens)*.

Πρώτα Χρόνια
------------

Η Μπάριμορ γεννήθηκε στην πόλη Κάλβερ Σίτι, της Κομητείας του Λος Άντζελες, στην Καλιφόρνια των Η.Π.Α.. Είναι κόρη του Αμερικανού ηθοποιού Τζον Ντρου Μπάριμορ και της επίσης ηθοποιού Τζέιντ Μέικο-Μπάριμορ. Η μητέρα της Μπάριμορ γεννήθηκε σε έναν καταυλισμό προσφύγων στο Βρανενβούργο της Δυτικής Γερμανίας από Ούγγρους πρόσφυγες του Δευτέρου Παγκοσμίου Πολέμου. Ο πατέρας της Μπάριμορ ήταν κυρίως Αγγλικής και Ιρλανδικής καταγωγής. Οι γονείς της χώρισαν πριν γεννηθεί. Έχει έναν ετεροθαλή αδερφό, τον Τζον Μπλάιθ Μπάριμορ, ο οποίος είναι επίσης ηθοποιός, και δύο ετεροθαλείς αδερφές, την Μπλάιθ Ντολόρες Μπάριμορ και την (Μπράμα) Τζέσικα Μπλάιθ Μπάριμορ.

Η Μπάριμορ προέρχεται από μια οικογένεια ηθοποιών. Οι προ-παππούδες της, Μορίς Μπάριμορ και Τζόρτζι Ντρου Μπάριμορ, Μορίς Κοστέλο και Μάε Άλτσουκ-Κοστέλο και οι παππούδες της Τζον Μπάριμορ και Ντολόρες Κοστέλο ήταν όλοι ηθοποιοί. Ο Τζον Μπάριμορ ήταν χωρίς αμφισβήτηση ο πιο αναγνωρισμένος ηθοποιός της γενιάς του. Είναι η ανιψιά της Νταϊάνα Μπάριμορ και το μικρανίψι των Λάιονελ Μπάριμορ, Έθελ Μπάριμορ και Έλεν Κοστέλο. Ακόμη, είναι η τρισέγγονη των ηθοποιών Τζον Ντρου και Λουίζα Λέιν Ντρου. Νονοί της είναι ο σκηνοθέτης Στήβεν Σπίλμπεργκ και η ηθοποιός Σοφία Λόρεν.

Το μικρό της όνομα, Ντρου, ήταν το μεσαίο όνομα της προγιαγιάς της από την πλευρά της μητέρας της, Τζόρτζι Ντρου Μπάριμορ. Το μεσαίο της όνομα, Μπλάιθ, ήταν το επώνυμο της δυναστείας που ιδρύθηκε από τον προπαππού της, Μορίς Μπάριμορ.

Καριέρα
-------

### Πρώτα βήματα

Με τον Πρόεδρο Ρόναλντ Ρήγκαν το 1984
Η καριέρα της Μπάριμορ ξεκίνησε όταν έκανε οντισιόν για μια διαφήμιση σκυλοτροφής σε ηλικία 11 μηνών. Όταν την δάγκωσε ο σκύλος της διαφήμισης, οι παραγωγοί φοβήθηκαν ότι θα άρχιζε να κλαίει, αλλά απλώς γέλασε και προσελήφθει για το ρόλο. Έκανε το κινηματογραφικό της ντεμπούτο στην ταινία *Ανεξέλεγκτες Καταστάσεις (Altered States)* το 1980, στην οποία είχε ένα μικρό ρόλο. Ένα χρόνο αργότερα, κέρδισε το ρόλο της Γκέρτι, την μικρότερη αδερφή του Έλιοτ, στην ταινία *Ε.Τ. ο Εξωγήινος (E.T. the Extra-Terrestrial)*, ρόλος που την έκανε ένα από τα πιο διάσημα παιδιά ηθοποιούς της εποχής και της χάρισε το Βραβείο Young Artist Β' Γυναικείου Ρόλου Νεαρής Ηθοποιού το 1982. Το 1984 έλαβε υποψηφιότητα για Χρυσή Σφαίρα Β' Γυναικείου Ρόλου για το ρόλο της στην ταινία *Irreconcilable Differences*. Σε ένα άρθρο της εφημερίδας *Chicago Sun-Times*, ο Ρότζερτ Έμπερτ δηλώνει: «Η Μπάριμορ είναι η σωστή ηθοποιός για αυτόν τον ρόλο επειδή τον προσεγγίζει με μεγάλη ηρεμία».

### Επαναστατική περίοδος

Στον απόηχο αυτής της ξαφνικής εισόδου στο καλλιτεχνικό στερέωμα, η Μπάριμορ πέρασε μια εμφανώς προβληματική παιδική ηλικία. Εμφανιζόταν ήδη τακτικά στο φημισμένο κλαμπ *Studio 54* όταν ήταν μικρό κορίτσι, ενώ κάπνιζε τσιγάρα σε ηλικία εννια ετών, έπινε αλκοόλ από την ηλικία των έντεκα, κάπνιζε μαριχουάνα στα δώδεκα της και σνίφαρε κοκαΐνη στα δεκατρία της. Η νυχτερινή της ζωή και τα συνεχή της ξεφαντώματα αποτέλεσαν διάσημο θέμα των ΜΜΕ. Ήταν σε αποτοξίνωση σε ηλικία 13 ετών. Μια απόπειρα αυτοκτονίας σε ηλικία 14 ετών την έστειλε πάλι πίσω για αποτοξίνωση, ενώ ακολούθησε μια τρίμηνη παραμονή με τον τραγουδιστή Ντέιβιντ Κρόζμπι και τη σύζυγό του. Η παραμονή έγινε εσπευσμένα, δήλωσε ο Κρόζμπι, γιατί αυτή "χρειαζόταν να βρίσκεται κοντά σε ανθρώπους που ήταν δεσμευμένοι στην νηφαλιότητα." Η Μπάριμορ αργότερα περιέγραψε αυτήν την περίοδο της ζωής της στην αυτοβιογραφία, *Μικρό Κορίτσι Χαμένο (Little Girl Lost)*. Την επόμενη χρονιά, μετά από μια επιτυχή αίτηση στο δικαστήριο, μετακόμισε στο δικό της διαμέρισμα.

Η Μπάριμορ με τον Κόρι Φέλντμαν στα 61α Όσκαρ, 29 Μαρτίου 1989 Στα τέλη της εφηβείας της, η επαναστατικότητά της άρχισε να φαίνεται και στην οθόνη και στον τύπο. Η Μπάριμορ σχημάτισε την εικόνα της έφηβης ξελογιάστρας, ξεκινώντας με την ταινία *Γλυκιά Ήβη (Poison Ivy)* το 1992, η οποία αποτέλεσε εισπρακτική αποτυχία αλλά ήταν δημοφιλής στο βίντεο και στην καλωδιακή τηλεόραση. Την ίδια χρονιά, σε ηλικία 17 ετών, πόζαρε γυμνή στο εξώφυλλο του τεύχους Ιουλίου του περιοδικού *Interview* με τον τότε αρραβωνιαστικό της, τον ηθοποιό Τζέιμι Γουόλτερς, ενώ ακόμη εμφανίστηκε γυμνή σε εικόνες μέσα στο τεύχος. Επίσης, υπεβλήθει σε εγχείρηση μείωσης στήθους το 1992 και δήλωσε σχετικά με αυτό:

|  |  |  |
| --- | --- | --- |
| « | Πραγματικά μου αρέσει το σώμα μου και το πως είναι τώρα. Υπάρχει κάτι πολύ άβολο σχετικά με τις γυναίκες και το στήθος τους γιατί οι άντρες το κοιτούν τόσο πολύ. Όταν είναι τεράστιο, αισθάνεσαι αμήχανα. Η πλάτη σου πονά. Νομίζεις πως ότι και να φοράς, σε δείχνει βαριά. Είναι άβολο. Έμαθα όμως κάτι σχετικά με το στήθος στα τόσα χρόνια συλλογισμού και αυτό είναι ότι: Οι άντρες το αγαπούν και εγώ το αγαπώ αυτό. |  » |

Το 1993, η Μπάριμορ έλαβε τη δεύτερη της υποψηφιότητα για Χρυσή Σφαίρα, αυτή τη φορά για την ταινία *Guncrazy*. Στη συνέχεια η Μπάριμορ πόζαρε γυμνή σε ηλικία 19 ετών στο τεύχος του Ιανουαρίου 1995 του περιοδικού *Playboy*. Ο Στίβεν Σπίλμπεργκ, ο οποίος την σκηνοθέτησε στην ταινία *Ε.Τ. ο Εξωγήινος (E.T. the Extra-Terrestrial)* όταν εκείνη ήταν παιδί και ήταν ο νονός της, της έδωσε ένα πάπλωμα για τα 20α της γενέθλια με ένα σημείωμα που έγραφε, «Σκεπάσου». Ακόμη της έστειλε αντίγραφα των φωτογραφιών της από το *Playboy*, οι οποίες είχαν υποστεί επεξεργασία και η Μπάριμορ φαινόταν πλήρως ντυμένη. Το 1995 κατά τη διάρκεια μιας εμφάνισης της στην εκπομπή *Late Show with David Letterman*, η Μπάριμορ σκαρφάλωσε στο γραφείο του Ντέιβιντ Λέτερμαν και του έδειξε το στήθος της, έχοντας την πλάτη της στην κάμερα, για τον εορτασμό των γενεθλίων του. Εκείνη την περίοδο έκανε διαφημίσεις με την μάρκα τζιν *Guess?*.

### Επιστροφή στο προσκήνιο

Το 1995, η Μπάριμορ πρωταγωνίστησε στην ταινία *Η Γυναικοπαρέα (Boys on the Side)* μαζί με τις Γούπι Γκόλντμπεργκ και Μαίρη-Λουίζ Πάρκερ, ενώ είχε μια κάμεο εμφάνιση στην ταινία *Μπάτμαν για Πάντα (Batman Forever)* του Τζόελ Σούμαχερ, όπου υποδύονταν την φίλη του χαρακτήρα του Τόμι Λι Τζόουνς, Two-Face. Τον επόμενο χρόνο, έκανε μια κάμεο εμφάνιση στην επιτυχημένη ταινία τρόμου *Scream*. Οι ταινίες στις οποίες συμμετείχε η Μπάριμορ ήταν σίγουρο ότι θα τραβούσαν τον κόσμο στους κινηματογράφους και θα αποτελούσαν εισπρακτική επιτυχία. Συχνά πρωταγωνιστούσε σε ρομαντικές κωμωδίες όπως οι: *Wishful Thinking* το 1997, *Ενας Τραγουδιστής για το Γάμο μου (The Wedding Singer)* το 1998, και *Σπιτικές Τηγανητές Πατάτες (Home Fries)* το 1998. Ο ρόλος της Μπάριμορ στην ταινία εποχής *Παραμυθένιος Έρωτας (Ever After)* το 1998 παρουσίαζε μια μοντέρνα εκδοχή του κλασσικού παραμυθιού της Σταχτοπούτας και μας θύμιζε, σύμφωνα με τον Ρότζερ Έμπερτ, το πόσο καλά μπορεί η Ντρου Μπάριμορ να στέκεται στην οθόνη και να μας κάνει να συνδεόμαστε με τους χαρακτήρες της.

Εκτός από μια σειρά εμφανίσεων σε ταινίες που παρήγαγε η δική της εταιρεία, Flower Films, συμπεριλαμβανομένου την ταινία *Οι Άγγελοι του Τσάρλι (Charlie's Angels)*, η Μπάριμορ είχε ένα δραματικό ρόλο στην κωμωδία/δράμα *Τα Αγόρια της Ζωής μου (Riding in Cars with Boys)* το 2001, όπου υποδυόταν μια γυναίκα που ξεπέρασε δυσκολίες, συμπεριλαμβανομένου να αποκτήσει παιδί στην εφηβεία της και κατάφερε αργότερα να αποκτήσει μάστερ. (βασισμένο στην πραγματική ιστορία της Μπέβερλυ Ντονόφριο). Το 2002, η Μπάριμορ πρωταγωνίστησε στην ταινία *Εξομολογήσεις ενός Επικίνδυνου Μυαλού (Confessions of a Dangerous Mind)*, μαζί με τους Σάμ Ρόκγουελ και Τζούλια Ρόμπερτς.

### Flower Films και μετέπειτα δουλειά

Η Μπάριμορ στο Φεστιβάλ Κινηματογράφου Τραϊμπέκας το 2007
Το 1995, η Μπάριμορ σχημάτισε την εταιρία παραγωγής Flower Films με την επιχειρηματική συνεργάτη Νάνσυ Τζούνοβεν. Η πρώτη παραγωγή της εταιρίας ήταν η ταινία του 1999 *Δεν Με Φίλησαν Ποτέ (Never Been Kissed)*. Η δεύτερη ταινία της εταιρίας ήταν η ταινία *Οι Άγγελοι του Τσάρλι (Charlie's Angels)* του 2000, μια μεγάλη εισπρακτική επιτυχία που βοήθησε να σταθεροποιηθεί η θέση της Μπάριμορ και της εταιρίας. Όταν η παραγωγή της πρώτης ταινίας του σκηνοθέτη Ρίτσαρντ Κέλι, *Donnie Darko*, απειλούνταν, η Μπάριμορ πήρε την πρωτοβουλία χρηματοδοτώντας την ταινία και παίζοντας η ίδια ένα μικρό ρόλο στην ταινία ως η δασκάλα αγγλικών του βασικού χαρακτήρα. Αν και η ταινία δεν τα πήγε καλά εισπρακτικά, ίσως και επειδή κυκλοφόρησε έναν μήνα μετά τις Επιθέσεις της 11ης Σεπτεμβρίου 2001, κατάφερε να γίνει καλτ ταινία μετά την κυκλοφορία της σε DVD, εμπνέοντας πολλές ιστοσελίδες να αφοσιωθούν στην αποκάλυψη της περίπλοκης πλοκής και του νοήματος της ταινίας.

To 2003, υποδύθηκε για δεύτερη φορά την Ντύλαν Σάντερς στην ταινία *Οι Αγγελοι του Τσάρλι: Δράση Πέρα από τα Όρια (Charlie's Angels: Full Throttle)*, ήταν προτεινόμενη για Βραβείο Έμμυ για την ερμηνεία της στο κινούμενο *Olive, the Other Reindeer* όπου δάνεισε την φωνή της στη βασική χαρακτήρα και συμπρωταγωνίστησε στην ταινία *Συγκάτοικοι με το Ζόρι (Duplex)* το 2003. Το 2004 η Flower Films παρήγαγε την ταινία *Κάθε Φορά Πρώτη Φορά (50 First Dates)* μαζί με την εταιρία Happy Madison του Άνταμ Σάντλερ, συμπρωταγωνιστή της Μπάριμορ στην ταινία. Ο κριτικός Ρότζερτ Έμπερτ σχολίασε ότι η Μπάριμορ έχει μια χαρούμενη και ειλικρινή ερμηνεία και περιέγραψε την ταινία ως αξιαγάπητη. Η επόμενη ταινία της Μπάριμορ ήταν η *Στον Πυρετό της Λόξας (Fever Pitch)* το 2005 και το 2007 πρωταγωνίστησε στις ταινίες *Music and Lyrics* και *Lucky You*. Το 2008 έδωσε την φωνή της στην ταινία της ντίσνευ "Beverly Hills Chihuahua" αργότερα ακολούθησε η καλύτερη χρονιά για την Μπάριμορ αφου πρωταγωνίστησε σε 4 ταινίες οι οποιες ειναι οι: Απλώς δεν σε γουστάρει (He's Just Not That into You), ''Αληθινή Πολυτέλεια" (Grey Gardens) , Είναι Όλοι τους Καλά (Everybody's Fine) και το πρώτο της σκηνοθετικό ντεμπούτο στην ταινία Κακά Κορίτσια (Whip It). Στις 2 Αυγούστου 2011, η Ντρου σκηνοθέτησε το μουσικό βίντεο κλιπ του τραγουδιού "Our Deal" του συγκροτήματος Best Coast, στο οποίο συμμετέχουν οι Κλόι Γκρέις Μορέτζ, Μιράντα Κόσγκροουβ, Τάιλερ Πόζεϊ, Ντόναλντ Γκλόβερ, Σέιλιν Γούντλεϊ και Αλάια Σόκατ.

Οι πρόσφατες ταινίες της Μπάριμορ περιλαμβάνουν τις : Μαζί...με το ζόρι (Blended) και Μου Λείπεις Ήδη (Miss you already) και το 2017 αναμένεται να κυκλοφορήσει η καινούργια σειρά του Netflix με πρωταγωνίστρια την ίδια αλλά και τον Timothy Olyphant : Santa Clarita Diet.

Άλλες σημαντικές στιγμές
------------------------

Το 1999, η Μπάριμορ τιμήθηκε από το Ίδρυμα Young Artist με το Βραβείο Former Child Star Lifetime Achievement για να τιμήσει τη συνολική προσφορά της στο χώρο του κινηματογράφου ως παιδική σταρ. Το 2005, ξεκίνησε έναν περιοδικό ρόλο στην κωμωδία κινουμένων σχεδίων *Family Guy* ως η Τζίλιαν, το κορίτσι του Μπράιαν Γκρίφιν Από τότε έχει εμφανιστεί συνολικά σε έντεκα επεισόδια. Ακόμη, αποτέλεσε το κύριο θέμα του ντοκυμαντέρ του 2005 *My Date with Drew*. Σε αυτό, ένας επίδοξος παραγωγός ταινιών και θαυμαστής της Μπάριμορ χρησιμοποιεί τους λιγοστούς πόρους που διαθέτει σε μια προσπάθεια του να κερδίσει ένα ραντεβού με αυτή. Στις 3 Φεβρουαρίου 2004, έλαβε το δικό της αστέρι στη Λεωφόρο της Δόξας του Χόλιγουντ.

Η Μπάριμορ υπογράφοντας αυτόγραφα
Οι ταινίες της Μπάριμορ έχουν αποφέρει παγκοσμίως πάνω από 2.3 δισεκατομμύρια δολάρια. Σύμφωνα με την ετήσια λίστα της εφημερίδας *The Hollywood Reporter* με τους 10 πιο ακριβοπληρωμένους σταρς, βρίσκονταν στην όγδοη θέση με απολαβές 10 με 12 εκατομμυρίων δολαρίων ανά ταινία για το 2006. Στις 3 Φεβρουαρίου 2007, η Μπάριμορ παρουσίασε το σόου *Saturday Night Live* για πέμπτη φορά. Με αυτόν τον τρόπο έγινε η δεύτερη γυναίκα παρουσιάστρια (μετά την Κάντις Μπέργκεν) που το κατάφερε αυτό στην ιστορία του σόου. Το ξαναπαρουσίασε ξανά στις 10 Οκτωβρίου 2009 και έγινε η πρώτη γυναίκα που παρουσίασε το *Saturday Night Live* έξι φορές. Η Μπάριμορ ακόμη κατέχει το ρεκόρ της νεότερης διασημότητας που παρουσίασε το σόου (το 1982, σε ηλικία 7 ετών). Τον Μάρτιο του 2012, η Μπάριμορ συμπαρουσίασε μαζί με τον Ρόμπερτ Όζμπορν τον δωδέκατο κύκλο της εκπομπής *The Essentials* του καναλιού Turner Classic Movies που σχολιάζει διάφορες κλασσικές ταινίες.

Η Μπάριμορ έγινε μοντέλο της εταιρείας καλλυντικών CoverGirl και εκπρόσωπός της το 2007. Σήμερα, η Ντρου Μπάριμορ παραμένει ένα από τα πρόσωπα της CoverGirl, μαζί με την Κουίν Λατίφα και την Τέιλορ Σουίφτ. Η εταιρεία αποφάσισε να συνεργαστεί με την Ντρου γιατί «αντιπροσωπεύει την εικόνα της CoverGirl με την φρέσκια, φυσική ομορφιά και ενεργητικότητα αλλά και με το αυθεντικό της πνεύμα» δήλωσε ο Έσι Έγκλστον Μπρέισι, Αντιπρόεδρος και Γενικός Μάνατζερ της CoverGirl Νοτίου Αμερικής. Έχει φέρει όχι μόνο την προσωπικότητά της σε αυτή την εταιρία αλλά και τη δημιουργική πλευρά της, δεδομένου ότι είναι επίσης συν-δημιουργός των διαφημίσεων. Βρίσκονταν στην 1η θέση της ετήσιας λίστας του περιοδικού *People'* για το 2007 με τους 100 Ομορφότερους Ανθρώπους. Επίσης το 2007, ονομάστηκε το νέο πρόσωπο της σειράς κοσμημάτων του οίκου μόδας Gucci. Η Μπάριμορ αντιπροσωπεύεται από το διεθνές πρακτορείο μοντέλων IMG Models, το οποίο έχει τα κεντρικά γραφεία του στη Νέα Υόρκη.

Τον Μάιο του 2007, η Μπάριμορ έγινε Πρεύσβειρα Κατά της Πείνας για το Παγκόσμιο Πρόγραμμα Σίτισης του Οργανισμού Ηνωμένων Εθνών. Από τότε, έχει δωρίσει πάνω από 1 εκατομμύριο δολάρια στο πρόγραμμα. Τον Σεπτέμβριο του 2010, επιβεβαιώθηκε ότι η Μπάριμορ θα υποδύονταν την Γκάνγκα στην ταινία *The Lifestyle – In Generation Next* του Μπόλυγουντ, τη σκηνοθεσία της οποίας θα αναλάβει ο Σάντος Κούμαρ Τζέιν και αναμένεται να κυκλοφορήσει το 2012. Αρκετά άρθρα και συνεντεύξεις φανερώνουν την αγάπη της Μπάριμορ για τη φωτογραφία. Ως φιλοξενούμενη φωτογράφος για το περιοδικό *Time Out New York* σε μια σειρά φωτογραφιών με τίτλο "They Shoot New York," εμφανίστηκε στο εξώφυλλο του περιοδικού κρατώντας μια φωτογραφική μηχανή Pentax K1000. Η ίδια ελπίζει κάποια στιγμή να εκθέσει το έργο της σε μια γκαλερί, καθώς έχει αποτυπώσει την τελευταία δεκαετία της ζωής της με μια μηχανή Pentax.

Προσωπική ζωή
-------------

Η Μπάριμορ στην πρεμιέρα της ταινίας *Music and Lyrics* στο Λονδίνο το 2007
Το 1991, σε ηλικία 16 ετών, η Μπάριμορ αρραβωνιάστηκε τον Λίλαντ Χέιγουάρντ, εγγονό του παραγωγού του Χόλιγουντ, Λίλαντ Χέιγουάρντ. Μετά από λίγους μήνες, ο αρραβώνας ακυρώθηκε. Η Μπάριμορ αρραβωνιάστηκε και έζησε με τον μουσικό και ηθοποιό Τζέιμι Γουόλτερς το 1992 με 1993.

Παντρεύτηκε τον Βρετανό μπάρμαν Τζέρεμι Τόμας, ο οποίος αργότερα έγινε ιδιοκτήτης μπαρ του Λος Άντζελες, στις 20 Μαρτίου 1994 και έκανε αίτηση διαζυγίου μέσα σε από λιγότερο δύο μήνες. Η Μπάριμορ παντρεύτηκε τον Καναδό κωμικό Τομ Γκριν τον Ιούλιο του 2001. Ο Γκριν έκανε αίτηση διαζυγίου το Δεκέμβριο του 2001. Το διαζύγιο οριστικοποιήθηκε στις 15 Οκτωβρίου 2002.

Το 2004, δήλωσε, «Μια γυναίκα και μια γυναίκα μαζί είναι το ίδιο όμορφες, όπως ένας άντρας και μια γυναίκα είναι μαζί. Το να είσαι με μια γυναίκα είναι σαν να εξερευνείς το ίδιο σου το σώμα, αλλά μέσω κάποιου άλλου. Όταν ήμουν νεότερη συνήθιζα να πηγαίνω με πολλές γυναίκες. Μου αρέσει πολύ». Τον Μάρτιο του 2007, η Τζέιν Πρατ, πρώην συντάκτρια περιοδικού, δήλωσε στην εκπομπή της στο ραδιοφωνικό σταθμό *Sirius Satellite Radio* ότι είχε ερωτική σχέση με την Μπάριμορ στα μέσα της δεκαετίας του 1990.

Το 2002, η Μπάριμορ είχε σχέση με τον Φαμπρίτσιο Μορέτι, τον ντράμερ του συγκροτήματος The Strokes, μετά τη γνωριμία τους σε μια συναυλία. Η σχέση τους διήρκεσε πέντε χρόνια και τελικά χώρισαν στις 10 Ιανουαρίου 2007. Είχε σχέση με τον Τζάστιν Λονγκ, αλλά επιβεβαίωσαν τον χωρισμό τους τον Ιούλιο του 2008. Το ζευγάρι επανασυνδέθηκε το 2009 και συμπρωταγωνίστησε στην ταινία του 2010 *Από Μακριά και Αγαπημένοι!* *(Going the Distance)*. Οι δυο τους ξαναχώρισαν το 2010.

Στις αρχές του 2011, η Μπάριμορ σύναψε σχέση με τον σύμβουλο τέχνης Γουίλ Κόπελμαν, γιο του πρώην διευθύνοντος συμβούλου του οίκου μόδας Chanel, Άρι Κόπελμαν. Το ζευγάρι ανακοίνωσε τον αρραβώνα του τον Ιανουάριο του 2012 και παντρεύτηκε στις 2 Ιουνίου 2012 στο Μοντεσίτο της Καλιφόρνιας. Η Μπάριμορ έφερε στον κόσμο το πρώτο παιδί του ζευγαριού, την κόρη τους Όλιβ Μπάριμορ Κόπελμαν, στις 26 Σεπτεμβρίου 2012.Τον Απρίλιο του 2014 έφερε στον κόσμο την δεύτερη κόρη της,Φράνκι Μπάριμορ Κόπελμαν.

Η Μπάριμορ είναι η νονά της Φράνσις Μπιν Κομπέιν, κόρης της Κόρτνεϊ Λαβ και του Κερτ Κομπέιν.

Φιλμογραφία
-----------

### Ηθοποιός

| Έτος | Τίτλος | Ρόλος | Σημειώσεις |
| --- | --- | --- | --- |
| 1978 | *Suddenly, Love* | Μπόμπι Γκραμ | Τηλεταινία (Δεν αναφέρθηκε το όνομά της στους τίτλους τέλους) |
| 1980 | *Bogie* | Λέσλι Μπόγκαρτ | Τηλεταινία |
| 1980 | *Ανεξέλεγκτες Καταστάσεις* *(Altered States)* | Μάργκαρετ Τζέσαπ |  |
| 1982 | *Ε.Τ. ο Εξωγήινος* *(E.T. the Extra-Terrestrial)* | Γκέρτι | Υποψηφιότητα—Βραβείο BAFTA Καλύτερης ΠρωτοεμφανιζόμενηςΥποψηφιότητα—Βραβείο Young Artist Β' Γυναικείου Ρόλου |
| 1984 | *Εξουσία Πυρός* *(Firestarter)* | Τσάρλι ΜακΓκι | Υποψηφιότητα—Βραβεία Saturn Καλύτερης Ερμηνείας από Νεότερο Ηθοποιό |
| 1984 | *Irreconcilable Differences* | Κέισι Μπροντσκι | Υποψηφιότητα—Χρυσή Σφαίρα Β' Γυναικείου ΡόλουΥποψηφιότητα—Βραβείο Young Artist Καλύτερης Νεαρής Ηθοποιού |
| 1985 | *Το Μάτι της Γάτας* *(Cat's Eye)* | Το κορίτσι μας, η Αμάντα | Υποψηφιότητα—Βραβείο Young Artist Καλύτερης Ερμηνείας από Νεαρή ΗΘοποιό |
| 1986 | *Babes in Toyland* | Λίζα Πάιπερ | ΤηλεταινίαΥποψηφιότητα—Βραβείο Young Artist Καλύτερης Νεαρής Σούπερσταρ στην Τηλεόραση |
| 1989 | *Θα Ιδωθούμε το Πρωί* *(See You in the Morning)* | Κάθι Γκούντγουϊν |  |
| 1989 | *Far From Home* | Τζολίν Κοξ |  |
| 1991 | *Motorama* | Κορίτσι της Φαντασίας |  |
| 1992 | *2000 Malibu Road* | Λίντσεϊ | 6 επεισόδια |
| 1992 | *Sketch Artist* |  |  |
| 1992 | *Waxwork II: Lost in Time* | 1ο θύμα του βαμπίρ |  |
| 1992 | *Γλυκιά Ήβη* (Poison Ivy) | Ήβη |  |
| 1992 | *Φονικός Έρωτας* *(Guncrazy)* | Ανίτα Μάιντιρ | Βραβείο Καλύτερης Ηθοποιού στο MystFestΥποψηφιότητα—Χρυσή Σφαίρα Α' Γυναικείου Ρόλου - Μίνισειρά ή Τηλεταινία |
| 1993 | *The Amy Fisher Story* | Έιμι Φίσερ |  |
| 1993 | *No Place to Hide* | Τίνσελ Χάνλεϊ |  |
| 1993 | *Doppelganger* | Χόλι Γκούντινγκ |  |
| 1993 | *Wayne's World 2* | Μπγέρκεν Κγέρκεν |  |
| 1994 | *Inside the Goldmine* | Νταίζι |  |
| 1994 | *Κακά Κορίτσια* *(Bad Girls)* | Λίλι Λάρονετ |  |
| 1995 | *Η Γυναικοπαρέα* *(Boys on the Side)* | Χόλι Πάλτσικ-Λίνκολν |  |
| 1995 | *Ατίθαση Αγάπη* *(Mad Love)* | Κέισι Ρόμπερτς |  |
| 1995 | *Μπάτμαν για Πάντα* *(Batman Forever)* | Σούγκαρ |  |
| 1996 | *Όλοι Λένε Σ' Αγαπώ* *(Everyone Says I Love You)* | Σκάιλερ Ντάντριντζ |  |
| 1996 | *Scream* | Κέισι Μπέκερ | Υποψηφιότητα—Βραβείο Saturn Β' Γυναικείου Ρόλου
Της είχε προταθεί ο ρόλος της Σίντνεη Πρέσκοτ |
| 1997 | *Wishful Thinking* | Λένα |  |
| 1997 | *Best Men* | Χόουπ |  |
| 1998 | *Ένας Τραγουδιστής για το Γάμο μου* *(The Wedding Singer)* | Τζούλια Σάλιβαν | Βραβείο MTV Movie Καλύτερου ΦιλιούΒραβείο Blimp Αγαπημένης Ηθοποιού (και για το *Παραμυθένιος Έρωτας* *(Ever After)*)Υποψηφιότητα—Βραβείο Blockbuster Entertainment Αγαπημένης Ηθοποιού - ΚωμωδίαΥποψηφιότητα—Βραβείο Chlotrudis Α' Γυναικείου Ρόλου (και για το *Παραμυθένιος Έρωτας* *(Ever After)*)Υποψηφιότητα—Βραβείο American Comedy Πιο Αστείας Ηθοποιού |
| 1998 | *Παραμυθένιος Έρωτας* *(Ever After)* | Ντανιέλ ντε Μπάρμπαρακ | Βραβείο Blimp Αγαπημένης Ηθοποιού (και για το *Ένας Τραγουδιστής για το Γάμο μου* *(The Wedding Singer)*)Βραβείο Blockbuster Entertainment Αγαπημένης Ηθοποιού - Δράμα/ΑισθηματικήΒραβείο Saturn Α' Γυναικείου ΡόλουΥποψηφιότητα—Βραβείο Chlotrudis Α' Γυναικείου Ρόλου (και για το *Ένας Τραγουδιστής για το Γάμο μου* *(The Wedding Singer)*) |
| 1998 | *Σπιτικές Τηγανιτές Πατάτες* *(Home Fries)* | Σάλυ Τζάκσον |  |
| 1999 | *Δε με Φίλησαν Ποτέ* *(Never Been Kissed)* | Τζόσι Γκέλερ | Βραβείο Blockbuster Entertainment Αγαπημένης Ηθοποιού - Δράμα/ΑισθηματικήΥποψηφιότητα—Βραβείο MTV Movie Καλύτερης Ερμηνείας - ΓυναίκαΥποψηφιότητα—Βραβείο MTV Movie Καλύτερου ΦιλιούΥποψηφιότητα—Βραβείο American Comedy Πιο Αστείας ΗθοποιούΥποψηφιότητα—Βραβείο Blimp Αγαπημένης Ηθοποιού σε ταινίαΥποψηφιότητα—Βραβείο Teen Choice Καλύτερης ΗθοποιούΠαραλήπτρια – Βραβείο Crystal |
| 1999 | *Olive, the Other Reindeer* | Όλιβ | ΦωνήΥποψηφιότητα—Βραβείο Έμμυ Καλύτερου Προγράμματος Κινουμένων Σχεδίων (μικρότερο από μία ώρα) |
| 2000 | *Οι Σίμσονς* | Σόφι (φωνή) | 1 επεισόδιο |
| 2000 | *Ονειρεμένη Σχέση* *(Skipped Parts)* | Κορίτσι της φαντασίας | Υποψηφιότητα—Βραβείο Video Premiere Β' Γυναικείου Ρόλου |
| 2000 | *Τιτάν: Μετά το Τέλος της Γης* *(Titan A.E.)* | Ακίμα | Φωνή |
| 2000 | *Οι Άγγελοι του Τσάρλι* *(Charlie's Angels)* | Ντίλαν Σάντερς | Βραβείο Blimp Αγαπημένης Ηθοποιού σε ταινίαΒραβείο Blockbuster Entertainment Αγαπημένης Ομάδας Δράσης (Μόνο στο διαδίκτυο) (μοιρασμένο με τις Κάμερον Ντίαζ και Λούσι Λου)Βραβείο MTV Movie Καλύτερης Ομάδας στην οθόνη (μοιρασμένο με τις Κάμερον Ντίαζ και Λούσι Λου)Υποψηφιότητα—Βραβείο MTV Movie Καλύτερης ΜάχηςΥποψηφιότητα—Βραβείο Teen Choice Καλύτερης Ηθοποιού |
| 2001 | *Donnie Darko* | Κάρεν Πόμεροϊ |  |
| 2001 | *Freddy Got Fingered* | Γραμματέας του Κύριου Ντέιβιντσον | Υποψηφιότητα – Χρυσό Βατόμουρο Β' Γυναικείου Ρόλου (μοιρασμένο με τη Τζούλι Χάγκερτι) |
| 2001 | *Τα Αγόρια της Ζωής μου* *(Riding in Cars with Boys)* | Μπέβερλι Ντονόφριο | Υποψηφιότητα - Βραβεία Teen Choice Καλύτερης Ηθοποιού |
| 2002 | *Εξομολογήσεις ενός Επικίνδυνου Μυαλού* *(Confessions of a Dangerous Mind)* | Πένι |  |
| 2003 | *Οι Άγγελοι του Τσάρλι: Δράση Πέρα από τα Όρια* *(Charlie's Angels: Full Throttle)* | Ντίλαν Σάντερς/Έλεν Ζας | Υποψηφιότητα—Βραβείο MTV Movie Καλύτερης Χορευτικής Σκηνής (μοιρασμένο με τις Κάμερον Ντίαζ και Λούσι Λου) |
| 2003 | *Συγκάτοικοι με το Ζόρι* *(Duplex)* | Νάνσι Κέντρικς |  |
| 2004 | *Κάθε Φορά, Πρώτη Φορά* *(50 First Dates)* | Λούσι Γουίτμορ | Βραβείο MTV Movie Καλύτερης Ομάδας στην οθόνηΒραβείο People's Choice Καλύτερης Χημείας στην οθόνηΥποψηφιότητα—Βραβείο Blimp Αγαπημένης ΗθοποιούΥποψηφιότητα—Βραβείο MTV Movie Καλύτερης Γυναικείας ΕρμηνείαςΥποψηφιότητα—Βραβείο Teen Choice Καλύτερης Ηθοποιού - ΚωμωδίαΥποψηφιότητα—Βραβείο Teen Choice Καλύτερης Χημείας (μοιρασμένο με τον Άνταμ ΣάντλερΥποψηφιότητα—Βραβείο Teen Choice Καλύτερου Φιλιού (μοιρασμένο με τον Άνταμ Σάντλερ |
| 2004 | *My Date With Drew* | Τον εαυτό της |  |
| 2005 | *Στον Πυρετό της...Λόξας* *(Fever Pitch)* | Λίντσεϊ Μικς | Υποψηφιότητα—Βραβείο Irish Film and Television του Κοινού Καλύτερης Διεθνής ΗθοποιούΥποψηφιότητα—Βραβείο Blimp Αγαπημένης ΗΘοποιούΥποψηφιότητα—Βραβείο Teen Choice Καλύτερης ΗΘοποιού - ΚωμωδίαΥποψηφιότητα—Βραβείο Teen Choice Καλύτερης Χημείας (μοιρασμένο με τον Τζίμι Φάλον)Υποψηφιότητα—Βραβείο Teen Choice Καλύτερου Φιλιού (μοιρασμένο με τον Τζίμι Φάλον)Υποψηφιότητα—Βραβείο Teen Choice Καλύτερης Σκηνής Αγάπης (μοιρασμένο με τον Τζίμι Φάλον) |
| 2005–σήμερα | *Family Guy* | Κυρία Λόκχαρτ & Τζίλιαν Ράσελ (φωνή) | 1 επεισόδιο ως Κυρία Λόκχαρτ και 10 επεισόδια ως Τζίλιαν Ράσελ |
| 2006 | *Ο Περίεργος Γιωργάκης* *(Curious George)* | Μάγκι | φωνή |
| 2007 | *Music and Lyrics* | Σόφι Φίσερ | Υποψηφιότητα—Βραβείο Blimp Αγαπημένης Γυναίκας Σταρ σε ταινίαΥποψηφιότητα—Βραβείο Teen Choice Καλύτερου Φιλιού (μοιρασμένο με τον Χιου Γκραντ) |
| 2007 | *Lucky You* | Μπίλι Όφερ |  |
| 2008 | *Beverly Hills Chihuahua* | Κλόι | Φωνή |
| 2009 | *Απλώς δεν σε Γουστάρει*  *(He's Just Not That Into You)* | Μαίρη Χάρις |  |
| 2009 | *Αληθινή Πολυτέλεια (Grey Gardens)* | Ίντιθ Μπουβιέρ Μπιλ (Λιτλ Ίντι) | Τηλεταινία για το κανάλι HBOΧρυσή Σφαίρα Α' Γυναικείου Ρόλου - Μινισειρά ή ΤηλεταινίαΒραβείο Gracie Allen Α' Γυναικείου Ρόλου - ΔράμαΒραβείο Satellite Α' Γυναικείου Ρόλου - Μινισειρά ή ΤηλεταινίαΒραβείο Σωματείου Ηθοποιών Α' Γυναικείου Ρόλου - Μινισειρά ή ΤηλεταινίαΥποψηφιότητα—Βραβείο Έμμυ Α' Γυναικείου Ρόλου - Μινισειρά ή ΤηλεταινίαΥποψηφιότητα—Βραβείο Prism Α' Γυναικείου Ρόλου - Μινισειρά ή Τηλεταινία |
| 2009 | *Είναι Όλοι τους Καλά* *(Everybody's Fine)* | Ρόζι |  |
| 2009 | *Κακά Κορίτσια* *(Whip It)* | Σμάσλεϊ Σίμσον | Επίσης σκηνοθέτης |
| 2010 | *Από Μακριά και Αγαπημένοι!* *(Going the Distance)* | Έριν | Υποψηφιότητα—Βραβείο People's Choice Αγαπημένης Κωμικής Σταρ |
| 2011 | *Jack and Jill* | Γυναίκα σε κρουαζιέρα | Δεν αναφέρθηκε το όνομά της στους τίτλους τέλους |
| 2012 | *Big Miracle* | Ρέιτσελ Κράμερ |  |
| 2014 | Blended | Λόρεν Ρέινολντς |  |
| 2015 | Miss you Already | Jess (Τζες) |  |

### Σκηνοθέτης

| Έτος | Ταινία | Σημειώσεις |
| --- | --- | --- |
| 2004 | *Choose or Lose Presents: The Best Place to Start* | Σκηνοθέτης, Ντοκυμαντέρ |
| 2009 | *Κακά Κορίτσια* *(Whip It)* | Σκηνοθετικό ντεμπούτο |
| 2011 | Our Deal | Μουσικό βίντεο κλιπ για το συγκρότημα Best Coast |
| 2012 | When The Street Lights Go On |

### Παραγωγός

| Έτος | Ταινία | Σημειώσεις |
| --- | --- | --- |
| 1999 | *Δε με Φίλησαν Ποτέ* *(Never Been Kissed)* | Διευθύνουσα παραγωγός |
| 2000 | *Οι Άγγελοι του Τσάρλι* *(Charlie's Angels)* | Παραγωγός |
| 2001 | *Donnie Darko* | Διευθύνουσα παραγωγός |
| 2003 | *Οι Άγγελοι του Τσάρλι: Δράση Πέρα από τα Όρια* *(Charlie's Angels: Full Throttle)* | Παραγωγός |
| 2003 | *Συγκάτοικοι με το Ζόρι* *(Duplex)* | Παραγωγός |
| 2005 | *Στον Πυρετό της...Λόξας* *(Fever Pitch)* | Παραγωγός |
| 2009 | *Απλώς δεν σε Γουστάρει* *(He's Just Not That Into You)* | Διευθύνουσα παραγωγός |
| 2009 | *Κακά Κορίτσια* *(Whip It)* | Διευθύνουσα παραγωγόςΥποψηφιότητα—Μπρούτζινο Άλογο |
| 2011 | *Οι Άγγελοι του Τσάρλι (σειρά)* | Διευθύνουσα παραγωγός |

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 3  Μαΐου 2014.
2. ↑  (Αγγλικά) *SNAC*. w61r7md6. Ανακτήθηκε στις 9  Οκτωβρίου 2017.
3. ↑  «Encyclopædia Britannica» (Αγγλικά) biography/Drew-Barrymore. Ανακτήθηκε στις 9  Οκτωβρίου 2017.
4. ↑  Ανακτήθηκε στις 6  Ιουνίου 2021.
5. ↑  «Miss Barrymore». Miss Barrymore. Ανακτήθηκε στις 9 Αυγούστου 2010.  [*νεκρός σύνδεσμος*]
6. ↑  «Actor John D. Barrymore dies at 72». *USA Today*. 2004-11-29.. Ανακτήθηκε στις 2008-09-07.
7. ↑  «Click here to find your ancestors». landing.ancestry.com. Αρχειοθετήθηκε από το πρωτότυπο στις 7 Ιουλίου 2011. Ανακτήθηκε στις 26 Νοεμβρίου 2010.
8. ↑  «Actor Barrymore attacked at home». London: BBC. 2002-05-06.. Ανακτήθηκε στις 2008-09-07.
9. 1 2  Stein Hoffman, Carol. *The Barrymores: Hollywood's First Family*. University Press of Kentucky, 2001. ISBN 0-8131-2213-9.
10. ↑  "The Costello Family." Αρχειοθετήθηκε 2012-07-19 at Archive.is *BarrymoreFamily.com*.
11. ↑  "The Drew family." Αρχειοθετήθηκε 2012-07-18 at Archive.is *BarrymoreFamily.com*.
12. ↑  James, Spencer (2007-12-02). «Baby Booty». *The Sunday Times* (UK).. Ανακτήθηκε στις 2009-03-23.
13. ↑  «4th Annual Youth in Film Awards». *YoungArtistAwards.org*. Αρχειοθετήθηκε από το πρωτότυπο στις 10 Μαρτίου 2008. Ανακτήθηκε στις 31 Μαρτίου 2011.
14. 1 2  «HFPA – Awards Search». Golden Globes. Αρχειοθετήθηκε από το πρωτότυπο στις 1 Μαΐου 2008. Ανακτήθηκε στις 3 Ιουλίου 2008.
15. ↑  Ebert, Roger (1 Ιανουαρίου 1984). «Irreconciable Differences film review». *Chicago Sun-Times*. Roger Ebert.com. Αρχειοθετήθηκε από το πρωτότυπο στις 16 Δεκεμβρίου 2008. Ανακτήθηκε στις 15 Ιουλίου 2008.
16. ↑  Gleiberman, Owen (8 Μαΐου 1992). «Poison Ivy Review». *Entertainment Weekly*. Αρχειοθετήθηκε από το πρωτότυπο στις 12 Οκτωβρίου 2008. Ανακτήθηκε στις 25 Ιουλίου 2008.
17. ↑  Hruska, Bronwen (1999-05-14). «Summer Sneaks Drew, We Hardly Knew Ye The littlest Barrymore finally seems back on track in solid film roles. Though she's already lived several lives, her future looks bright. After all, she's only 20.». *Los Angeles Times*: 5.
18. ↑  Mills, Nancy (9 Φεβρουαρίου 1998). «Now, Drew Love! Hollywood's Wild Thing Has The Man – & Role – Of Her Dreams». *New York Daily News*. Αρχειοθετήθηκε από το πρωτότυπο στις 22 Ιανουαρίου 2009. Ανακτήθηκε στις 3 Ιουλίου 2008.  [*νεκρός σύνδεσμος*]
19. ↑  Luscombe, Belinda (1995-10-02). «Ms. Barrymore, Super Groupie». *TIME*. Αρχειοθετήθηκε από το πρωτότυπο στις 2010-10-08.. Ανακτήθηκε στις 2008-07-20.
20. ↑  Farley, Christopher John (1995-03-27). «Low Voltage, High Power». *TIME*. Αρχειοθετήθηκε από το πρωτότυπο στις 2010-06-09.. Ανακτήθηκε στις 2008-07-20.
21. ↑  «The E! True Hollywood Story: Drew Barrymore». 2007-11-28. E!.
22. ↑  Spindler, Amy M. (1993-09-12). «Trash Fash». *New York Times*.. Ανακτήθηκε στις 2008-07-03.
23. ↑  Lowry, Brian (1995-01-23). «Boys on the Side». *Variety*.. Ανακτήθηκε στις 2008-07-25.
24. ↑  Travers, Peter (8 Δεκεμβρίου 2000). «Batman Forever». *Rolling Stone*. Αρχειοθετήθηκε από το πρωτότυπο στις 8 Ιουλίου 2008. Ανακτήθηκε στις 7 Σεπτεμβρίου 2008.
25. ↑  *Batman Forever* (DVD). Warner Brothers. 2005.
26. ↑  Haflidason, Almar (24 Μαΐου 2001). «Scream». BBC. Ανακτήθηκε στις 7 Σεπτεμβρίου 2008.
27. ↑  Brantley, Ben (2006-04-28). «The Wedding Singer». *New York Times*.. Ανακτήθηκε στις 2008-09-07.
28. ↑  Lovell, Glenn (1998-09-21). «Home Fries». *Variety*.. Ανακτήθηκε στις 2008-07-25.
29. ↑   Αρχειοθετήθηκε 2012-10-09 στο Wayback Machine. July 31, 1998, Ever After, Rogerebert.com, Chicago Sun-Times.
30. ↑  Travers, Peter (16 Ιανουαρίου 2003). «Confessions of a Dangerous Mind». *Rolling Stone*. Αρχειοθετήθηκε από το πρωτότυπο στις 28 Μαΐου 2008. Ανακτήθηκε στις 7 Σεπτεμβρίου 2008.
31. ↑  Kit, Borys (6 Απριλίου 2005). «Flower grows into Warner Bros. pact». Roger Ebert.com. Αρχειοθετήθηκε από το πρωτότυπο στις 16 Δεκεμβρίου 2008. Ανακτήθηκε στις 12 Οκτωβρίου 2008.
32. ↑  Ebert, Roger (9 Απριλίου 1999). «Never Been Kissed Review». *Chicago Sun-Times*. Roger Ebert.com. Αρχειοθετήθηκε από το πρωτότυπο στις 23 Ιουλίου 2012. Ανακτήθηκε στις 25 Ιουλίου 2008.
33. 1 2  Snider, Mike (2005-02-14). «'Darko' takes a long, strange trip». *USA Today*.. Ανακτήθηκε στις 2008-10-12.
34. ↑  Drew Barrymore Emmy Award Winner
35. ↑  «Drew Barrymore Awards». IMDB.com. Ανακτήθηκε στις 3 Ιουλίου 2008.
36. ↑  Pierce, Nev (5 Απριλίου 2004). «50 First Dates». BBC. Ανακτήθηκε στις 7 Σεπτεμβρίου 2008.
37. ↑  «Drew Barrymore hits milestone of 30». *USA Today*. 2005-04-04.. Ανακτήθηκε στις 2008-09-07.
38. ↑  Ebert, Roger (13 Φεβρουαρίου 2004). «Review: *50 First Dates*». Roger Ebert.com. Αρχειοθετήθηκε από το πρωτότυπο στις 14 Οκτωβρίου 2012. Ανακτήθηκε στις 7 Σεπτεμβρίου 2008.
39. ↑  Schwarzbaum, Lisa (13 Φεβρουαρίου 2007). «Music and Lyrics». *Entertainment Weekly*. Ανακτήθηκε στις 7 Σεπτεμβρίου 2008.
40. ↑  Lowry, Brian (2007-05-02). «Lucky You». *Variety*.. Ανακτήθηκε στις 2008-09-07.
41. ↑  Posted 8/2/11 (2 Αυγούστου 2011). «Best Coast's 'Our Deal' Supervideo: Best Side Story – Music, Celebrity, Artist News». MTV. Ανακτήθηκε στις 28 Φεβρουαρίου 2012.
42. ↑  «20th Annual Youth in Film Awards». *YoungArtistAwards.org*. Αρχειοθετήθηκε από το πρωτότυπο στις 3 Απριλίου 2011. Ανακτήθηκε στις 31 Μαρτίου 2011.
43. 1 2  Steve Callaghan and Greg Colton (2006-11-12). «Whistle While Your Wife Works». *Family Guy*. Κύκλος 5. Επεισόδιο 5. Fox.
44. ↑  Cherry Chevapravatdumrong and James Purdum (2006-11-19). «Prick Up Your Ears». *Family Guy*. Κύκλος 5. Επεισόδιο 6. Fox.
45. ↑  Alec Sulkin, Wellesley Wild, and Pete Michels (2006-11-26). «Chick Cancer». *Family Guy*. Κύκλος 5. Επεισόδιο 7. Fox.
46. ↑  Kirker Butler and Zac Moncrief (2006-12-17). «Barely Legal». *Family Guy*. Κύκλος 5. Επεισόδιο 8. Fox.
47. ↑  Gleiberman, Owen (3 Αυγούστου 2005). «My Date with Drew». *Entertainment Weekly*. Αρχειοθετήθηκε από το πρωτότυπο στις 12 Οκτωβρίου 2008. Ανακτήθηκε στις 7 Σεπτεμβρίου 2008.
48. ↑  «Barrymore gets star on Walk of Fame». RTÉ. 4 Φεβρουαρίου 2004. Ανακτήθηκε στις 7 Σεπτεμβρίου 2008.
49. ↑  «Witherspoon Hollywood’s top-paid actress». Associated Press. MSNBC. 2007-11-30.. Ανακτήθηκε στις 2008-09-09.
50. ↑  «Drew Barrymore». *People*. Ανακτήθηκε στις 3 Ιουλίου 2008.
51. ↑  «Saturday Night Live Backstage – Green Room – Key Hosts». NBC. Αρχειοθετήθηκε από το πρωτότυπο στις 23 Απριλίου 2008. Ανακτήθηκε στις 25 Ιουλίου 2008.
52. ↑  «Drew Barrymore to Co-Host 12th Season of The Essentials». *Movie News*. Turner Entertainment Networks, Inc. Ανακτήθηκε στις 14 Φεβρουαρίου 2012.
53. ↑  Critchell, Samantha (2007-04-11). «Drew Barrymore Is Newest Covergirl Model». *Washington Post*.. Ανακτήθηκε στις 2008-09-07.
54. ↑  Fashion section Αρχειοθετήθηκε 2011-02-23 στο Wayback Machine. Barrymore web site
55. ↑  «Most Beautiful People 2007». *People*. Αρχειοθετήθηκε από το πρωτότυπο στις 29 Οκτωβρίου 2008. Ανακτήθηκε στις 7 Σεπτεμβρίου 2008.
56. ↑  La Ferla, Ruth (2008-03-09). «A Glossy Rehab for Tattered Careers». *New York Times*.. Ανακτήθηκε στις 2008-07-20.
57. ↑  «Drew Barrymore Goes Bling». MTV. 5 Ιουλίου 2007. Ανακτήθηκε στις 7 Σεπτεμβρίου 2008.
58. ↑  «Actress Drew Barrymore becomes advocate for UN World Food Programme». UN News Centre. 2007-05-09.. Ανακτήθηκε στις 2007-05-15.
59. ↑  «Drew Barrymore Becomes WFP Ambassador». FOX News. 2007-05-11.. Ανακτήθηκε στις 2008-09-07.
60. ↑  «Actress Drew Barrymore donates $1 million to UN anti-hunger programme». UN News Centre. 2008-03-03.. Ανακτήθηκε στις 2008-03-19.
61. ↑  Piyali Dasgupta (2010-09-21). «Drew Barrymore to play Ganga». *Times Of India* (India).. Ανακτήθηκε στις 2010-09-21.
62. ↑  «?». newyork.timeout.com. Αρχειοθετήθηκε από το πρωτότυπο στις 11 Σεπτεμβρίου 2010. Ανακτήθηκε στις 5 Ιουνίου 2012.
63. ↑  «Drew Barrymore: Les amours à distance c'est l'histoire de ma vie !». *Elle*. 2010-08-19. Αρχειοθετήθηκε από το πρωτότυπο στις 2010-08-28.. Ανακτήθηκε στις 2010-11-26.  (Γαλλικά)
64. ↑  "They'll Take Romance" Αρχειοθετήθηκε 2009-02-24 στο Wayback Machine. Sporkin, Elizabeth (1991-02-25) People
65. ↑  Kahn, Toby (14 Σεπτεμβρίου 1992). «Passages». *People*. Αρχειοθετήθηκε από το πρωτότυπο στις 22 Ιουνίου 2010. Ανακτήθηκε στις 13 Φεβρουαρίου 2012.
66. ↑  Archerd, Army (1992-11-12). «Barrymore takes 'Control' of Fisher role». *Variety*.. Ανακτήθηκε στις 2009-01-15.
67. 1 2  Darst, Jeanne (18 Δεκεμβρίου 2001). «Tom Green Files for a Divorce from Drew». *People*. Αρχειοθετήθηκε από το πρωτότυπο στις 5 Οκτωβρίου 2008. Ανακτήθηκε στις 7 Σεπτεμβρίου 2008.
68. ↑  Silverman, Stephen M. (10 Ιουλίου 2001). «Oops! Barrymore, Green Do It Again». *People*. Αρχειοθετήθηκε από το πρωτότυπο στις 5 Ιουνίου 2008. Ανακτήθηκε στις 7 Σεπτεμβρίου 2008.
69. ↑  Radice, Sophie (2004-05-09). «When hello really means bi for now». *The Guardian* (UK).. Ανακτήθηκε στις 2008-09-07.
70. ↑  Kelly, Keith J. (28 Μαρτίου 2007). «Bosom Buddies – Pratt hit Sirius Airwaves, drops Bombshell». *New York Post*. Αρχειοθετήθηκε από το πρωτότυπο στις 5 Σεπτεμβρίου 2012. Ανακτήθηκε στις 7 Σεπτεμβρίου 2008.
71. ↑  White, Nicholas (8 Φεβρουαρίου 2007). «Drew Barrymore Says She's Loving Single Life». *People*. Αρχειοθετήθηκε από το πρωτότυπο στις 30 Αυγούστου 2008. Ανακτήθηκε στις 7 Σεπτεμβρίου 2008.
72. ↑  «Justin Long Takes Drew Barrymore Home to Meet the Parents». *People*. 28 Νοεμβρίου 2007. Αρχειοθετήθηκε από το πρωτότυπο στις 30 Οκτωβρίου 2008. Ανακτήθηκε στις 7 Σεπτεμβρίου 2008.
73. ↑  «Drew Barrymore and Justin Long end relationship». Fox News.com. 8 Ιουλίου 2008. Ανακτήθηκε στις 9 Σεπτεμβρίου 2008.
74. ↑  «Drew Barrymore, Justin Long Back Together ... for a Movie». Us Weekly. 31 Μαρτίου 2009. Αρχειοθετήθηκε από το πρωτότυπο στις 5 Μαΐου 2009. Ανακτήθηκε στις 31 Μαρτίου 2009.
75. ↑  «Drew Barrymore Spotted with a New Guy». People. 24 Φεβρουαρίου 2011. Αρχειοθετήθηκε από το πρωτότυπο στις 20 Νοεμβρίου 2012. Ανακτήθηκε στις 5 Δεκεμβρίου 2012.
76. ↑  Raftery, Liz· McNeil, Elizabeth (5 Ιανουαρίου 2012). «Drew Barrymore Engaged to Will Kopelman». *People*. Ανακτήθηκε στις 5 Ιανουαρίου 2012.
77. ↑  Michaud, Sarah (5 Ιανουαρίου 2012). «Drew Barrymore & Will Kopelman Share Engagement Photo». *People*. Αρχειοθετήθηκε από το πρωτότυπο στις 6 Ιανουαρίου 2012. Ανακτήθηκε στις 5 Ιανουαρίου 2012.
78. ↑  Tauber, Michelle (2 Ιουνίου 2012). «Drew Barrymore Weds Will Kopelman». *People*. Ανακτήθηκε στις 2 Ιουνίου 2012.
79. ↑  «Drew Barrymore Welcomes Daughter Olive». *People*. 1 October 2012. Αρχειοθετήθηκε από το πρωτότυπο στις 2012-10-03.. Ανακτήθηκε στις 1 October 2012.
80. ↑  Kaufman, Gil (23 Σεπτεμβρίου 2011). «Nirvana Heiress Frances Bean Cobain: About A Girl». *MTV*. Ανακτήθηκε στις 2 Οκτωβρίου 2012.
81. ↑  Achievement section, Barrymore Bio My Celebrity Planet

Επιπλέον ανάγνωση
-----------------

* Aronson, Virginia. *Drew Barrymore*. Chelsea House, 1999. ISBN 0-7910-5306-7
* Bankston, John. *Drew Barrymore*. Chelsea House Publishers, 2002. ISBN 0-7910-6772-6
* Barrymore, Drew. *Little Girl Lost*. Pocket Star Books, 1990. ISBN 0-671-68923-1
* Ellis, Lucy. *Drew Barrymore: The Biography*. Aurum Press, 2004. ISBN 1-84513-032-4
* Hill, Anne E. *Drew Barrymore*. Lucent Books, 2001. ISBN 1-56006-831-0

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ντρου Μπάριμορ** |

* Επίσημος ιστότοπος (Αγγλικά)
* Ντρου Μπάριμορ στην IMDb (Αγγλικά)
* AllRovi (Αγγλικά)
* Συνέντευξη της Ντρου Μπάριμορ από τον Τζόνι Κάρσον

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 102338664
* LCCN: nr90012615
* ISNI: 0000 0001 2145 8916
* GND: 123340705
* SUDOC: 074121979
* BNF: cb140076947 (data)
* MusicBrainz: 00e1bc64-21b0-4ab4-ba13-8e87e6da9b23
* NDL: 00961321
* NKC: xx0041081
* BNE: XX1093312
* CiNii: DA12784655

 |

 |